यमुना में अमोनिया की मात्रा बढ़ी, दो वॉटर प्लांट्स बंद  
यमुना नदी में अमोनिया की मात्रा बढ़ने से दिल्ली के दो वॉटर प्लांट्स बंद किए गए हैं। इससे राजधानी के कई इलाकों में पानी की किल्लत  हो गई है।
यमुना नदी में अमोनिया की मात्रा बढ़ जाने से दिल्ली के दो वॉटर प्लांट्स को बंद करना पड़ा है। इससे दिल्ली में पानी की किल्लत बढ़ सकती है। चंद्रावल और वजीराबाद प्लांट बंद होने से सवा दो सौ एमजीडी पानी की कमी हो गई है।  इससे उत्तरी दिल्ली, उत्तर पश्चिमी दिल्ली, मध्य दिल्ली, दक्षिणी दिल्ली और एनडीएमसी इलाके में पानी की किल्लत हो सकती है। बताया जा रहा है हरियाणा के औद्योगिक क्षेत्रों से प्रदूषित पानी छोड़ने से यमुना नदी में अमोनिया की मात्रा बढ़ी है।